**1. A feladat az ókori görög történelemhez kapcsolódik.**

**A források fontos hadieseményekről szóló beszámolók részleteit tartalmazzák.**

**Válaszoljon a forrásszemelvényekhez kapcsolódó kérdésekre!** (Elemenként 0,5 pont.)

**A)** „A perzsa csapatvezérek ostorral verték hátul a katonákat, s mindig előre

tuszkolták. Sokan a tengerbe estek közülük, s így pusztultak el, de még többet

gázoltak le övéik elevenen. Mert a görögök belátván, hogy ők a halálnál egyebet nem

várhatnak, miután az ellenség megkerülte a hegyet: féktelen dühükben a lehető

legnagyobb erőfeszítéssel küzdöttek a barbárok ellen. Minthogy e napon a

legtöbbnek már csak törött lándzsája volt, karddal kaszabolták a perzsákat.”

*(Hérodotosz)*

**a) A csata helyszíne:** ………………………………………

**b) A csata időpontja (évszám):** ………………………………

**c) A görög hadvezér neve:** ……………………………..

**B)** „Mert mi a hajózásban való jártasságunk folytán mégis csak jobban értünk a

szárazföldi hadviseléshez, mint ők szárazföldön szerzett tapasztalataik birtokában a

tengerészethez; azt pedig nem egykönnyen fogják pótolni, hogy a tengeren kellő

ismeretekre tegyenek szert. Hiszen, bár rögtön a perzsa háborúk után rávetettétek

magatokat, még ti sem vagytok teljesen kiképezve benne. Hát akkor földművelő és

nem tengerjáró emberek hogyan vihetnének véghez valami érdemleges dolgot?”

*(Thuküdidész)*

**d) A háború kezdete (évszám):** ……………………….

**e) A háború vége (évszám):** …………………………..

**f) Athén vezetője a háború kezdetekor:** ………………………………..

**g) Athén ellenfele a háborúban:** …………………………………….

**C)** „A harcrend közepén, ahol maguk a perzsák és szkíták voltak felállítva, a

barbárok győztek; át is törtek és a [görögöket] a szárazföld felé kezdték szorítani, de

a két szárnyon az athéniak és a plataiaiak kerekedtek felül. Az athéniak, amint

győzelmüket látták, a megfutamodó barbárokat hagyták futni, viszont a két szárnyat

egyesítve, a középen áttört [erők] ellen fordultak, s itt is győztek. A menekülő

perzsákat kaszabolva, egészen a tengerig üldözték, itt tüzet keltettek, és

megtámadták a hajókat.” *(Hérodotosz)*

**h) A csata helyszíne:** ……………………………………

**i) A csata időpontja (évszám):** ………………………………

**j) A görög hadvezér neve:** ……………………………..

Megoldás

1. Görög háborúk (Elemenként 0,5 pont, összesen 5 pont.)

A)

a) Thermopülai (-szoros)

b) Kr.e. 480

c) Leonidasz (Elfogadható még: Leonidász.)

B)

d) Kr.e. 431

e) Kr.e. 404

f) Periklész

g) Spárta (vagy peloponnészoszi szövetség)

C)

h) Marathón

i) Kr.e. 490

j) Miltiadész (Elfogadható még: Miltiádész.)